სსიპ

საგანმანათლებლო და სამეცნიერო ინფრასტრუქტურის

განვითარების სააგენტო

ბოლნისის მუნიციპალიტეტის სოფ. ნახიდურის საჯარო

სკოლის ამორტიზებული ღია აუზის დემონტაჟი

სადემონტაჟო სამუშაოთა ორგანიზაციის პროექტი

თბილისი 2018 წელი

სსიპ

საგანმანათლებლო და სამეცნიერო ინფრასტრუქტურის

განვითარების სააგენტო

ბოლნისის მუნიციპალიტეტის სოფ. ნახიდურის საჯარო

სკოლის ამორტიზებული ღია აუზის დემონტაჟი

სადემონტაჟო სამუშაოთა ორგანიზაციის პროექტი

სამშენებლო-საპროექტო სამსახურის უფროსი მ. ჭონიაშვილი

ორგანიზაციის პროექტის ავტორი  ტ. სტურუა

თბილისი 2018 წელი

შემადგენლობა

ა)განმარტებითი ბარათი

I.შესავალი

II.სადემონტაჟო ობიექტის დახასიათება

III.სადემონტაჟო სამუშაოთა ხანგრძლივობა

IV.სადემონტაჟო სამუშაოთა რიგობრიობა და ეტაპები

V.სადემონტაჟო სამუშაოთა წარმოების მეთოდები

VI.საჭირო მანქანა-მექანიზმები და ტრანსპორტი

VII.უსაფრთხოების ტექნიკა

VIII.სადემონტაჟო სამუშაოთა წარმოების კალენდარული გეგმა

ბ) გრაფიკული ნაწილი

ნახაზი „მო-1“ – „სადემონტაჟო გენგეგმა“, სადემონტაჟო სქემა“

3

ა) განმარტებითი ბარათი

1. შესავალი

ბოლნისის მუნიციპალიტეტის სოფ. ნახიდურის საჯარო სკოლის ამორტიზებული ღია აუზის დემონტაჟის პროექტი დამუშავებულია სსიპ „საგანმანათლებლო და სამეცნიერო ინფრასტრუქტურის განვითარების სააგენტო“-ს მიერ.

წინამდებარე „სადემონტაჟო სამუშაოთა ორგანიზაციის პროექტი“ დამუშავებულია შემდეგი მოქმედი სამშენებლო ნორმებისა და წესების(სნდაწ) და ტექნიკურ-ნორმატიული დოკუმენტების საფუძველზე:

1.სნდაწ 3.01.01-85\* - „სამშენებლო წარმოების ორგანიზაცია“

2. სნდაწ 1.04.03-85 – „მშენებლობის ხანგრძლივობის ნორმები“

3. სნდაწ - III-4-80\* - „უსაფრთხოების ტექნიკა მშენებლობაში“

4. ტექნიკური რეგლამენტი „ მშენებლობის უსაფრთხოების შესახებ“

5 . ტექნიკური რეგლამენტი „ შენობა-ნაგებობების უსაფრთხოების წესები“

6. ტექნიკური რეგლამენტი „ სიმაღლეზე მუშაობის უსაფრთხოების მოთხოვნების შესახებ“

ასევე სხვა მეთოდურ-ნორმატიული დამხმარე დოკუმენტაციის საფუძველზე.

სადემონტაჟო სამუშაოების დაწყებამდე სნდაწ 3.01.01-85\*-ის მოთხოვნის თანახმად დემონტაჟის შემსრულებელმა ორგანიზაციამ აუცილებლად უნდა უზრუნველყოს „სადემონტაჟო სამუშაოთა წარმოების პროექტი“-ს დამუშავება. აკრძალულია დემონტაჟის დაწყება დამტკიცებული „სამუშაოთა წარმოების პროექტი“-ს გარეშე.

4

დამკვეთის მიერ აუცილებლად უნდა განხორციელდეს ტექნიკური ზედამხედველობა სადემონტაჟო სამუშაოების წარმოებაზე.

1. სადემონტაჟო ობიექტის დახასიათება

ბოლნისის მუნიციპალიტეტის სოფ. ნახიდურის საჯარო სკოლის ეზოში მდებარე ამორტიზებული ღია აუზი (03) გეგმაში 10X 20 მ ზომისაა. აუზის კედლები ანაკრები რკ/ბეტონის ცოკოლის ბლოკებით არის ამოყვანილი. ცოკოლის ბლოკებზე მოწყობილია მონოლითური რკ/ბეტონის სარტყელი. აუზის საძირკვლები და ძირი- მონოლითური რკ/ბეტონის. ამჟამად აუზი მიწით არის ამოვსებული.

აუზის კედლების წყობა მორყეულია. რკ/ბეტონის სარტყელი ნაწილობრივ დაშლილია, არმატურა გაშიშვლებულია. უფუნქციო ამორტიზებული აუზის კონსტრუქციას მიზანშეწონილია ჩაუტარდეს დემონტაჟი.

5

1. სადემონტაჟო სამუშაოთა ხანგრძლივობა

ბოლნისის მუნიციპალიტეტის სოფ. ნახიდურის საჯარო სკოლის ამორტიზებული ღია აუზის დემონტაჟის ხანგრძლივობა განსაზღვრულია სნდაწ 1.04.03-85 – „მშენებლობის ხანგრძლივობის ნორმები“-ს და დამხმარე „სარეკონსტრუქციო და სადემონტაჟო სამუშაოთა ხანგრძლივობის განსაზღვრა“-ს საფუძველზე და შეადგენს სამუშაოების დაწყებიდან 1,5 თვეს, მათ შორის მოსამზადებელი პერიოდის ხანგრძლივობა-0, 15 თვე.

ცალკეულ სადემონტაჟო სამუშაოთა ტექნოლოგიური თანამიმდევრობა და ხანგრძლივობა მოცემულია „სადემონტაჟო სამუშაოთა წარმოების კალენდარულ გეგმა“-ში.

6

1. სადემონტაჟო სამუშაოთა რიგობრიობა და ეტაპები

ბოლნისის მუნიციპალიტეტის სოფ. ნახიდურის საჯარო სკოლის ღია აუზის სადემონტაჟო სამუშაოები სრულდება ორ რიგად:

პირველი რიგი- მოსამზადებელი სამუშაოები.

მეორე რიგი- დემონტაჟის ძირითადი სამუშაოები.

მოსამზადებელ პერიოდში სრულდება შემდეგი სამუშაოები:

1) დროებითი ღობის მოწყობა გოსტ 23407-78-ის თანახმად სადემონტაჟო მოედნის შემოღობვის მიზნით , სახიფათო ზონის აღნიშვნა და დროებითი ღობის კონტურს შიგნით მოქცევა.

2) დროებითი შენობა-ნაგებობების მოწყობა.

3) შიგა ქსელების გამორთვა გარე საკომუნიკაციო ქსელებიდან(არსებობის შემთხვევაში).

4) მტვრისგან და ხმაურისგან დამცავი ღონისძიებების განხორციელება.

5) სახიფათო ზონის შემოღობვა; ამკრძალავი, გამაფრთხილებელი ნიშნების და სიგნალების მოწყობა.

6) დროებითი სასაწყობო მოედნის მომზადება

ძირითად პერიოდში ხორციელდება სკოლის ღია აუზის სადემონტაჟო სამუშაოები შემდეგ ეტაპებად:

I ეტაპი - აუზის კედლების, ძირის და საძირკვლების გათავისუფლება არსებული გრუნტისგან.

7

II ეტაპი- მონოლითური რკ/ბეტონის სარტყელის დემონტაჟი

III ეტაპი -ანაკრები რკ/ბეტონის ცოკოლის ბლოკების დემონტაჟი.

IV ეტაპი - მონოლითური რკ/ბეტონის ძირის და საძირკვლების დემონტაჟი.

V ეტაპი- ქვაბულის შევსება ადგილობრივი გრუნტით.

აუზის კონსტრუქციების სადემონტაჟო სამუშაოები სწარმოებს „ზემოდან-ქვემოთ“ , „მონოლითური რკ/ბეტონის სარტყელიდან- საძირკვლების ჩათვლით“, ელემენტური დაშლისა და გამსხვილებული ბლოკებად დაშლის მეთოდებით, ასევე მონგრევის მეთოდით, დემონტაჟის ტექნოლოგიის შესაბამისად.

ძირის და საძირკვლების დემონტაჟის შემდეგ დარჩენილი ქვაბული შეივსოს ადგილობრივი გრუნტით და მოშანდაკდეს.

8

V.სადემონტაჟო სამუშაოთა წარმოების მეთოდები

აუზის სადემონტაჟო სამუშოთა წარმოებისას მკაცრად უნდა იქნას დაცული სადემონტაჟო სამუშაოთა წარმოების ტექნოლოგიური თანამიმდევრობა.

სადემონტაჟო სამუშაოების დაწყებამდე აუცილებლად უნდა გამოირთოს გარე ქსელებიდან ყველა შიგა კომუნიკაცია (დენი,წყალი,კანალიზაცია,გაზი და სხვა).

მზიდი კონსტრუქციების დემონტაჟის დაწყებამდე აუცილებლად უნდა დაზუსტდეს მათი ტექნიკური მდგომარეობა,განლაგება და მაქსიმალური წონა.

მხოლოდ ამის შემდეგ არის ნებადართული მათი დემონტაჟის დაწყება.

სადემონტაჟო სამუშაოები სწარმოებს „ზემოდან-ქვემოთ“ ანუ „მონოლითური რკ/ბეტონის სარტყელიდან - საძირკვლების ჩათვლით“.

ყველა კონსტრუქცია დემონტაჟის დაწყებამდე უნდა გაშიშვლდეს.

სამუშაოთა წარმოების პროექტში დამუშავდეს ანაკრები მზიდი კონსტრუქციების ელემენტური დაშლის დეტალური მეთოდები და ტექნოლოგიური თანამიმდევრობა. პირველ რიგში დემონტირებული იქნას ავარიულ მდგომარეობაში მყოფი ანაკრები კონსტრუქციები, დემონტაჟის ტექნოლოგიის სრული დაცვით.

სადემონტაჟო სამუშაოები ელემენტების შესაბამისად სწარმოებს შემდეგნაირად:

9

მონოლითური რკ/ბეტონის: საძირკვლების, ძირის და სარტყელის მონგრევა ხორციელდება ხელით, პნევმატური სანგრევი ჩაქუჩების გამოყენებით.

აუზის კედლების ანაკრები რკ/ბეტონის ცოკოლის ბლოკების დემონტაჟი ხორციელდება საავტომობილო ამწით, ტვირთამწეობით 16 ტნ. სამუშაოების წარმოებისას ამწე მოძრაობს აუზის გარეთა მხრიდან, მიბმით კედლების გარე კონტურთან 6,0 მეტრზე ( იხილეთ „ სადემონტაჟო გენგეგმა“).

გრუნტის დამუშავება ქვაბულში სწარმოებს ექსკავატორით, „ უკუ ჩამჩა“, ჩამჩის ტევადობით 0,5 მ3.

სამშენებლო ნაგვის აღება ხორციელდება ექსკავატორით, ჩამჩის ტევადობით 0,5მ3. სამშენებლო ნაგვის გატანა ხორციელდება ავტოთვითმცლელებით.

ობიექტის მეპატრონის გადაწყვეტილების შემთხვევაში მეორადი გამოყენებისთვის ვარგისი მასალები და კონსტრუქციები დასაწყობდება დროებით სასაწყობო მოედანზე.

საავტომობილო ამწე მუშაობს როგორც ისრულ, ასევე ისრულ-ბატიყელიან შესრულებაში.

სამუშაოთა წარმოებისას დაცული უნდა იქნას სნდაწ - III-4-80\*-ის და უსაფრთხოების მოქმედი ტექნიკური რეგლამენტების მოთხოვნები.

10

VI.საჭირო მანქანა-მექანიზმები და ტრანსპორტი

აუზის სადემონტაჟო სამუშაოების ჩასატარებლად საჭიროა შემდეგი მანქანა-მექანიზმები და ტრანსპორტი:

1. საავტომობილო ამწე, ტვირთამწეობით 16 ტნ. -1 ცალი
2. ექსკავატორი „უკუჩამჩა“, ტევადობით 0,5მ3-1ცალი
3. მოძრავი კომპრესორი-1ცალი
4. ავტოთვითმცლელები-1ცალი
5. ბორტული ავტომანქანა-1ცალი
6. ავტოდამტვირთავი-1ცალი

დემონტაჟისათვის აუცილებელია ასევე შემდეგი მცირე მექანიზაციის

საშუალებები და ინვენტარი:

1. მცირე მექანიზაციის საშუალებები-1კომპლექტი
2. პნევმატური სანგრევი ჩაქუჩები-1ცალი
3. ელექტროსანგრევი ჩაქუჩები-1ცალი
4. ელექტრული ჭრის მექანიზმი-1ცალი
5. ინვენტარული ხარაჩოები-20 მ2

11

VII. უსაფრთხოების ტექნიკა

ყველა სადემონტაჟო სამუშაო უნდა შესრულდეს სნდაწ - III-4-80\* - „უსაფრთხოების ტექნიკა მშენებლობაში“-ის და უსაფრთხოების მოქმედი ტექნიკური რეგლამენტების მოთხოვნების მკაცრი დაცვით, ასევე ხანძარსაწინააღმდეგო ნორმების და წესების მოთხოვნების მკაცრი დაცვით.

სადემონტაჟო სამუშაოების დაწყებამდე აუცილებლად უნდა დამუშავდეს „სადემონტაჟო სამუშაოთა წარმოების პროექტი“, რომელშიც დეტალურად იქნება მოცემული სადემონტაჟო სამუშაოთა წარმოების მეთოდები და უსაფრთხოების ღონისძიებები.

სადემონტაჟო სამუშაოების დაწყებამდე შიგა კომუნიკაციები(დენი,წყალი,კანალიზაცია,გაზი და სხვა) უნდა გამოირთოს გარე ქსელებიდან( არსებობის შემთხვევაში).

ანაკრები კონსტრუქციების დემონტაჟის დაწყებამდე აუცილებლად უნდა დაზუსტდეს მათი წონები,განლაგება და ტექნიკური მდგომარეობა. სადემონტაჟო სამუშაოების წარმოებისას წარმოშობილი სახიფათო ზონის საზღვარი საავტომობილო ამწის სამოძრაო ღერძიდან შეადგენს 7.5 მ-ს, ხოლო სასაწყობო მოედნის გარე კონტურიდან შეადგენს 5.0 მ-ს. სახიფათო ზონა აუცილებლად უნდა მოექცეს დროებითი ღობის კონტურს შიგნით და აღინიშნოს კარგად დასანახი ნიშნებით.

დროებითი შემოღობვის მოწყობის საკითხები დეტალურად გადაწყდეს უშუალოდ ადგილზე, დემონტაჟის განმახორციელებელი ორგანიზაციის მიერ.

სადემონტაჟო სამუშაოების წარმოებისას აკრძალულია უცხო ადამიანთა ყოფნა სადემონტაჟო მოედნის ტერიტორიაზე და განსაკუთრებით კი დემონტაჟის სახიფათო ზონებში.

12

დემონტაჟის სახიფათო ზონის მოცემული რადიუსი დაზუსტდეს სადემონტაჟო სამუშაოთა წარმოების პროექტში ან ადგილზე უშუალოდ

სამუშაოთა დაწყების წინ. დემონტაჟის სახიფათო ზონა შემოიღობოს დროებითი ღობით და აღინიშნოს კარგად დასანახი ნიშნებით და სიგნალებით.

ყველა მუშა და ინჟინერ-ტექნიკური პერსონალი სამუშაოთა წარმოებისას აღჭურვილი უნდა იყოს ინდივიდუალური უსაფრთხოების კომპლექტით(უსაფრთხოების ქამრები,რეზინის ფეხსაცმელები, რეზინის ხელთათმანები, დამცავი ჩაფხუტები და სხვა). აკრძალულია სადემონტაჟო სამუშაოებზე მუშათა დაშვება დამცავი ჩაფხუტის,უსაფრთხოების ქამრების,რესპირატორებისა და დამცავი სათვალეების გარეშე.

აკრძალულია მანქანა-მექანიზმების მუშაობა უშუალოდ მოქმედი ელ. გადამცემი ხაზების ქვეშ.

მოქმედი ელ.გადამცემი ხაზების სიახლოვეს მანქანა-მექანიზმების მუშაობა დასაშვებია მხოლოდ დამშვები განწესის საფუძველზე.

სადემონტაჟო სამუშაოებზე დასაქმებულებს აუცილებლად უნდა ჩაუტარდეს სისტემური სწავლება უსაფრთხოების ტექნიკის საკითხებში. მხოლოდ ამ სწავლებების შემდეგ არის ნებადართული მათი დაშვება სადემონტაჟო სამუშაოებზე.

სკოლის აუზის სადემონტაჟო სამუშაოთა წარმოებისას აკრძალულია უცხო ადამიანთა ყოფნა სახიფათო ზონაში.

ყოველი მომუშავე სამუშაოს წარმოებისას უნდა იმყოფებოდეს უშუალოდ თავის სამუშაო ადგილზე,მოერიდოს სახიფათო ზონებში ყოფნას და სიარულს,დაემორჩილოს ამკრძალავ,გამაფრთხილებელ და

13

მიმთითებელ ნიშნებს. სამუშაოები უნდა სწარმოებდეს უშუალოდ სამუშაოთა მწარმოებლის მეთვალყურეობით.

სამშენებლო ნაგვის გატანა ხორციელდება ავტოთვითმცლელებით ნაგავსაყრელზე. სადემონტაჟო სამუშაოთა წარმოებისას მიღებული უნდა იქნას ზომები და შემუშავდეს ღონისძიებები გარემოსა და გარშემომყოფთა დასაცავად მტვრისგან და ხმაურისგან.

14